ئێریک گارسیا
ئێریک گارسیا مارترێت (لەدایکبووی ٩ی کانوونی دووەمی ٢٠٠١) یاریزانێکی پیشەگەری ئیسپانییە کە یاری دەکات وەک بەرگریکاری ناوەند لە خولی لالیگا بۆ یانەی بەرشەلۆنە و ھەڵبژاردەی تۆپی پێی ئیسپانیا.

گارسیا لە تەمەنی ١٧ ساڵیدا لە بەرشەلۆنەوە چووە مانچێستەر سیتی. لە ٢١ی ئەیلوولی ٢٠١٩ یەکەم یاری خۆی لە پریمەرلیگ ئەنجامدا. لە کۆتا وەرزیدا لە یانەکە، بوو بە براوەی خول و دووەم بوو لە خولی پاڵەوانەکانی ئەورووپا. لە حوزەیرانی ٢٠٢١، گارسیا گەڕایەوە بۆ بەرشەلۆنە بە خۆڕایی، دوای تەواوبوونی گرێبەستەکەی لەگەڵ یانە ئینگلیزەکەدا.

کاروانی یانە

کاروانی سەرەتایی 
گارسیا لە شاری مارتۆرێل لە بەرشەلۆنە، کەتەلۆنیا لەدایکبووە، گارسیا بەشێک بوو لە لا ماسیا (فێرگە و ئەکادیمیای یانەی بەرشەلۆنە) پێش ئەوەی بچێتە یانەی مانچستەر سیتی لە ساڵی ٢٠١٧، لە یەکەم وەرزیدا لە سیتی، کاپتنی تیمی خوار ١٨ ساڵان بوو و یاری بۆ خوار ١٩ ساڵان کرد لە خولی ئەورووپا.

مانچێستەر سیتی 
پەیوەندی بە پێکھاتەی یەکەمەوە کرد لە پێش وەرزی ھاوینی ٢٠١٨ لە ویلایەتە یەکگرتووەکانی ئەمریکا. لە ١٨ی کانوونی یەکەمی ٢٠١٨، گارسیا یەکەم یاری خۆی بۆ سیتی ئەنجامدا، بە شێوەی سەرەکی لە چارەکی کۆتایی جامی ئی ئێف ئێڵ دژی لیستەر سیتی دەستی پێکرد. لە بەرگریدا یاری دەکرد لەگەڵ نیکۆلاس ئۆتامێندی، کە یارییەکە کۆتایی ھات بە ئەنجامی ١–١ و سیتی بە لێدانی یەکلا کەرەوە بردییەوە. لە ٢١ی ئەیلوولی ٢٠١٩ یەکەمین یاری خۆی لە پریمەرلیگ ئەنجامدا کاتێک لە خولەکی ٦٣ دا وەک یەدەگ لە جێگەی ئۆتامێندی ھاتە یاریگاوە لە بردنەوەی ٨–٠ بەرامبەر واتفۆرد.

گارسیا دوو یاری تەواوی بە دوای یەک بۆ سیتی ئەنجامدا لە ماوەی کریسمس و ساڵی نوێ لە ساڵی ٢٠١٩. یەکەم یاری دژی شێفیڵد یونایتد بوو لە یاریگای خۆیان، کە سیتی ٢–٠ بردییەوە. دووەم یاری لە یاریگای خۆیان لەماوەی چەند ڕۆژێکدا، گارسیا بە شێوەی سەرەکی دووەم جار بەشدار بوو، کە سیتی سەرکەوتنی ٢–١ی تۆمارکرد بەرامبەر ئێڤەرتۆن.

لە ١٧ی حوزەیرانی ٢٠٢٠، گارسیا لە پێکھاتەی سەرەکی بوو بەرامبەر ئەرسیناڵ بۆ یەکەم یاری سیتی دوای وەستاندنی یارییەکان بەھۆی پەتای کۆڤید-١٩، سیتی ٣–٠ بردنەوەی تۆمارکرد. لە کۆتایییەکانی یارییەکەدا، گارسیا تووشی پێکدادان بوو لەگەڵ گۆڵپارێز ئێدێرسۆن و تووشی بێ ئاگایی بوو. گارسیا چارەسەری درێژخایەنی لە یاریگادا وەرگرت پێش ئەوەی ببرێتە دەرەوە و ئۆکسجینی بۆ دابین بکرێت. سەرەڕای توندی ڕووداوەکە، گارسیا ڕۆژی دواتر لە نەخۆشخانە دەرکرا. ڕاھێنەری یانەکە پێپ گواردیۆلا لە کۆنگرەیەکی ڕۆژنامەوانیدا ڕای گەیاند کە پێکانەکەی گارسیا پێکدادانێک بووە و چاوەڕوان دەکەن بگەڕێتەوە لە ماوەی ١٠ ڕۆژدا.

لە ٦ی ئابی ٢٠٢٠، گواردیۆلا لە کۆنگرەیەکی ڕۆژنامەوانیدا ڕای گەیاند کە گارسیا نوێکردنەوەی گرێبەستەکەی ڕەتکردووەتەوە، سەرەڕای کۆتایی ھێنان بە وەرزی خولەکە وەک بەرگریکاری سەرەکی لەگەڵ ئەیمەریک لاپۆرت.

گەڕانەوە بۆ بەرشەلۆنە 
لە ١ی حوزەیرانی ٢٠٢١، گارسیا ڕازی بوو بە گرێبەستێک بۆ ماوەی پێنج ساڵ لەگەڵ یانەی بەرشەلۆنە کە لە ١ی تەممووزەوە دەست پێ دەکات، لەگەڵ بژاردەی ھەڵوەشاندنەوەی گرێبەستەکە بە ٤٠٠ ملیۆن یۆرۆ. لە ١٥ی ئابی ٢٠٢١، یەکەم یاری خۆی بۆ یانەکە ئەنجامدا بە شێوەی سەرەکی کە یارییەکی فەرمیدا لە خولدا کە ٤–٢ لە سۆسیدادیان بردەوە. لە ٢١ی ئاب، بە کارتی سوور کرایە دەرەوە کە ھەوڵی لێسەندنەوەی تۆپی دا لە نیکۆ ویلیامس و ١–١ بەرامبەر بوون لەگەڵ ئەتلەتیک بلباو. لە ٢٩ی ئەیلوول، گارسیا بۆ دووەم جار بە کارتی سوور دەرکرا دوای وەرگرتنی دوو کارتی زەرد لە قۆناغی کۆمەڵەکانی خولی پاڵەوانەکان کە ٣–٠ دۆڕان بەرامبەر بەنفیکا.

کاروانی نێودەوڵەتی 
دوای نوێنەرایەتی ئیسپانیا لە ئاستی خوار ١٩ و خوار ٢١ ساڵ، گارسیا یەکەمین بانگھێشتی پێکھاتەی یەکەم کرا لە ٢٠ی ئابی ٢٠٢٠، بۆ دوو یاری لە خولی نەتەوەکانی ئەورووپا بەرامبەر ئەڵمانیا و ئوکراینا. لە ٦ی ئەیلوولی ٢٠٢٠ یەکەمین یاری خۆی بەرامبەر ئوکراینا ئەنجامدا، لە خولەکی ٦١دا لە جێگەی سێرجیۆ ڕامۆس ھاتە یاریگاوەکاتێک ئیسپانیا ٤٠ بردییەوە. لە ٢٤ی ئایاری ٢٠٢١، گارسیا لە پێکھاتەی ٢٤ یاریزانی لویس ئێنریکێ بوو بۆ یۆرۆی ٢٠٢٠. ھەروەھا، گارسیا لە پێکھاتەی ئۆڵۆمپیادی ھاوینەی ٢٠٢٠ بوو لە تۆکیۆ.

ئاماری کاروانی

یانە

نێودەوڵەتی

خەڵاتەکان 
مانچێستەر سیتی
 پرێمییەرلیگ: ٢٠٢٠–٢١
 جامی ئی ئێف ئێڵ: ٢٠١٩–٢٠
 جامی قەڵغانی ئینگلیزی: ٢٠١٩
 دووەم لە خولی پاڵەوانەکانی ئەورووپا: ٢٠٢٠–٢١

ئیسپانیا خوار ١٧ ساڵان
 پاڵەوانێتی ئەورووپا بۆ خوار ١٧ ساڵان: ٢٠١٧
 پاڵەوانی جامی جیھانی خوار ١٧ ساڵانی فیفا: ٢٠١٧

ئیسپانیا خوار ١٩ ساڵان
 پاڵەوانێتی ئەورووپا بۆ خوار ١٩ ساڵان: ٢٠١٩

ئیسپانیا خوار ٢٣ ساڵان
 مەدالیای زیوی ئۆڵۆمپیادی ھاوینە: ٢٠٢٠

ئیسپانیا
 دووەم لە خولی نەتەوەکانی ئەورووپا: ٢٠٢٠

تاکەکەسی
 تیمی پاڵەوانێتی ئەورووپا بۆ خوار ١٩ ساڵان: ٢٠١٩
 تیمی جیھانی پیاوان (خوار ٢٠ ساڵان): ٢٠٢١

سەرچاوەکان 

مێدالیاوەرگرانی ئۆلۆمپیای ھاوینەی ٢٠٢٠
مێدالیاوەرگرانی زێوی ئۆڵمپیکی ئیسپانی
مێدالیاوەرگرانی ئۆڵمپیک لە تۆپی پێ
یاریزانانی تۆپی پێی دوور لە وڵات لە ئینگلستان
یاریزانانی تۆپی پێی دوور لە وڵاتی ئیسپانی
یاریزانانی لا لیگا
یاریزانانی یانەی بەرشەلۆنا
یاریزانانی ھەڵبژاردەی تۆپی پێی ئیسپانیا
یاریزانانی تۆپی پێی ئیسپانی
زیندووان
لەدایکبووانی ٢٠٠١
یاریزانانی جامی جیھانیی فیفای ٢٠٢٢
بەرگریکارانی تۆپی پێ
یاریزانانی یانەی بارسێلۆنا
یاریزانانی پرێمیەرلیگ
یاریزانانی جامی نەتەوەکانی ئەورووپای ٢٠٢٠
یاریزانانی تۆپی پێی بارسێلۆنا
یاریزانانی یانەی تۆپی پێی مانچستەر سیتی